CELEX: 52008PC0308
Language: sk
Date: 2008-05-21
Title: Návrh nariadenie Európskeho parlamentu a Rady, ktorým sa mení a dopĺňa nariadenie (ES) č. 1638/2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva

Dôležité právne oznámenie

|

52008PC0308

Návrh nariadenie Európskeho parlamentu a Rady, ktorým sa mení a dopĺňa nariadenie (ES) č. 1638/2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva  /* KOM/2008/0308 v konečnom znení/2 - COD 2008/0095 */  

	[pic] | KOMISIA EURÓPSKYCH SPOLOČENSTIEV |Brusel, 21.5.2008KOM(2008) 308 v konečnom znení2008/0095 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES) č. 1638/2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva(predložená Komisiou)DÔVODOVÁ SPRÁVANavrhovaným nariadením sa mení a dopĺňa článok 23 nariadenia Európskeho parlamentu a Rady (ES) č. 1638/2006 z 24. októbra 2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva. Účel tejto zmeny a doplnenia je dvojaký.Po prvé, cieľom návrhu je objasniť existujúce ustanovenia o prostriedkoch Spoločenstva, ktoré spravujú finanční sprostredkovatelia v súvislosti s financovaním úverov, kapitálovými investíciami, záručnými fondami alebo investičnými fondami. Súčasný text je nejednoznačný, pokiaľ ide o možnosť opätovného investovania týchto prostriedkov (napr. prostredníctvom mechanizmu revolvingového fondu). Opätovné použitie prostriedkov je pri operáciách zahŕňajúcich rizikový kapitál a financovanie úverov bežnou praxou. Prostriedky, ktoré prichádzajú zo starých úverov a investícií, tak môžu byť znovu investované. Týmto spôsobom môžu byť ďalším prínosom pre cieľových prijímateľov a posilniť účinnosť pomoci. Vyjasnenie tejto otázky je dôležité a naliehavé, keďže sa podobné operácie môžu uskutočniť v kontexte susedského investičného nástroja, ktorý sa čoskoro stane funkčným.Po druhé, navrhovanou zmenou a doplnením sa EIB umožní v rámci nástroja pre Euro-stredomorské investície a partnerstvo (Facility for Euro Mediterranean Investment and Partnership - FEMIP) opätovne investovať prostriedky prichádzajúce z predošlých operácií (spätné toky), ktoré boli financované v rámci programu MEDA a predošlých finančných protokolov s Alžírskom, Cyprom, Egyptom, Gréckom, Jordánskom, Libanonom, Maltou, Marokom, Sýriou, Tuniskom a Tureckom. Spätné toky zahŕňajú splácanie istiny a výnosy z investícií (vrátane úrokov, dividend, ziskov/strát z predaja podielov a bankou uvaleného penále). Opätovné investovanie bude realizované na základe tohto nariadenia.V roku 2006 sa uskutočnilo hodnotenie nástroja FEMIP. Toto hodnotenie sa vzťahovalo na úvery EIB a rozpočtové prostriedky EÚ, ktoré EIB spravuje a používa ako rizikový kapitál, technickú pomoc, bonifikáciu úrokov a „osobitné úvery“. S cieľom čo najlepšie využiť dostupné prostriedky Komisia v oznámení o nástroji FEMIP[1] navrhla, aby sa tieto spätné toky použili na nové operácie rizikového kapitálu. Tento návrh schválila Rada ECOFIN (november 2006), ktorá zdôraznila, že nástroj FEMIP by sa mal ďalej rozvíjať a posilňovať. Vzhľadom na to, že predošlé nariadenia vyslovene neposkytovali možnosť prostriedky opätovne investovať, spätné toky sa vracajú do rozpočtu Spoločenstva krátko po tom, čo ich prijímateľ pomoci splatí EIB. Prostredníctvom navrhovanej zmeny a doplnenia sa EIB umožní tieto prostriedky opätovne investovať v kontexte nástroja FEMIP dovtedy, kým sa Komisia nerozhodne operáciu ukončiť.S cieľom zastaviť vracanie spätných tokov a vyhnúť sa znižovaniu objemu prostriedkov dostupných v rámci nástroja FEMIP na budúce operácie počas rokovania o navrhovanej zmene a doplnení, Komisia hneď po prijatí tohto návrhu požiada EIB, aby prostriedky nevracala do rozpočtu Spoločenstva, ale nechala ich na úročenom účte, kým legislatívny orgán navrhovanú zmenu a doplnenie neprijme. V prípade prijatia zmeny a doplnenia bude môcť EIB prostriedky znovu investovať. Ak sa zmena a doplnenie neprijme, prostriedky na účtoch EIB (a získaný úrok) sa bezodkladne vrátia do rozpočtu Spoločenstva.2008/0095 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES) č. 1638/2006, ktorým sa stanovujú všeobecné ustanovenia zriaďujúce nástroj európskeho susedstva a partnerstvaEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 179 a 181a,so zreteľom na návrh Komisie,konajúc v súlade s postupom ustanoveným v článku 251 zmluvy[2],keďže:1.  Nariadením Európskeho parlamentu a Rady (ES) č. 1638/2006 z 24. októbra 2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva, sa zriaďuje rámec na poskytovanie pomoci Spoločenstva susedným krajinám a Rusku.2.  Na dosiahnutie podpory investícií do infraštruktúry a rozvoja súkromného sektora je dôležité, aby sa pomoc Spoločenstva mohla efektívne využívať na opatrenia, akými sú financovanie úverov, kapitálové investície, záručné alebo investičné fondy spravované Európskou investičnou bankou a inými finančnými sprostredkovateľmi.3.  Účinnosť týchto opatrení sa zvýši, ak sa finančným sprostredkovateľom umožní opätovne investovať prostriedky, ktoré boli získané v rámci týchto opatrení, do nových operácií.4.  Nástrojom pre Euro-stredomorské investície a partnerstvo (FEMIP) sa podarilo prerozdeliť prostriedky v regióne Stredozemného mora prostredníctvom úverov poskytovaným súkromným spoločnostiam a investícií do infraštruktúry, ktoré sa zameriavali na zlepšenie podnikateľského prostredia.5.  Na ďalšie posilnenie nástroja FEMIP je potrebné, aby prostriedky prichádzajúce z financovaných operácií, ktoré sa uskutočnili v súlade s nariadeniami a rozhodnutiami uvedenými v prílohe, mohla EIB opätovne investovať v nečlenských krajinách v regióne Stredozemného mora.6.  Na účely tohto nariadenia sa úroky z úverov, dividendy z investícií, zisky a straty z predaja podielov a uvalené pokuty považujú za výnosy Európskej investičnej banky.7.  Nariadenie (ES) č. 1638/2006 by sa malo zmeniť a doplniť zodpovedajúcim spôsobom,PRIJALI TOTO NARIADENIE:Článok 1Nariadenie (ES) č. 1638/2006 sa mení a dopĺňa takto:(1) V článku 23 sa ods. 2 nahrádza takto:2. Komisia prijme pre každý prípad samostatne vykonávacie ustanovenia pre odsek 1, ktorými sa upraví najmä zdieľanie rizika, odmeňovanie sprostredkovateľa zodpovedného za implementáciu, používanie prostriedkov, ich opätovné použitie alebo vymáhanie a uzavretie operácie.(2) Do článku 23 sa vkladá tento odsek 3:3. Komisia môže rozhodnúť, že splátky kapitálu a výnosy získané Európskou investičnou bankou v súlade s nariadeniami a rozhodnutiami uvedenými v prílohe bude Európska investičná banka opätovne investovať v krajinách Stredozemia, na ktoré sa vzťahuje toto nariadenie.Článok 2 Nadobudnutie účinnostiToto nariadenie nadobúda účinnosť siedmym dňom po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Európsky parlament Za RaduPredseda predseda[…][…]PrílohaNariadenia a rozhodnutia, na ktoré sa odkazuje v odôvodnení 5 a v článku 1 ods. 2Prvé finančné protokolyNariadenie Rady (EHS) č. 2210/78 z 26. septembra 1978 o uzatvorení dohody o spolupráci medzi Európskym hospodárskym spoločenstvom a Alžírskou ľudovou demokratickou republikou (Ú. v. ES L 263, 27. 9. 1978, s. 1).Nariadenie Rady (EHS) č. 2211/78 z 26. septembra 1978 o uzatvorení dohody o spolupráci medzi Európskym hospodárskym spoločenstvom a Marockým kráľovstvom (Ú. v. ES L 264, 27. 9. 1978, s. 1).Nariadenie Rady (EHS) č. 2212/78 z 26. septembra 1978 o uzatvorení dohody o spolupráci medzi Európskym hospodárskym spoločenstvom a Tuniskou republikou (Ú. v. ES L 265, 27. 9. 1978, s. 1).Nariadenie Rady (EHS) č. 2213/78 z 26. septembra 1978 o uzatvorení dohody o spolupráci medzi Európskym hospodárskym spoločenstvom a Egyptskou arabskou republikou (Ú. v. ES L 266, 27. 9. 1978, s. 1).Nariadenie Rady (EHS) č. 2214/78 z 26. septembra 1978 o uzatvorení dohody o spolupráci medzi Európskym hospodárskym spoločenstvom a Libanonskou republikou (Ú. v. ES L 267, 27. 9. 1978, s. 1).Nariadenie Rady (EHS) č. 2215/78 z 26. septembra 1978 o uzatvorení dohody o spolupráci medzi Európskym hospodárskym spoločenstvom a Jordánskym hášimovským kráľovstvom (Ú. v. ES L 268, 27. 9. 1978, s. 1).Nariadenie Rady (EHS) č. 2216/78 z 26. septembra 1978 o uzatvorení dohody o spolupráci medzi Európskym hospodárskym spoločenstvom a Sýrskou arabskou republikou (Ú. v. ES L 269, 27. 9. 1978, s. 1).Druhé finančné protokolyNariadenie Rady (EHS) č. 3177/82 z 22. novembra 1982 o uzatvorení protokolu o finančnej a technickej spolupráci medzi Európskym hospodárskym spoločenstvom a Alžírskou ľudovou demokratickou republikou (Ú. v. ES L 337, 29. 11. 1982, s. 1).Nariadenie Rady (EHS) č. 3178/82 z 22. novembra 1982 o uzatvorení protokolu o finančnej a technickej spolupráci medzi Európskym hospodárskym spoločenstvom a Egyptskou arabskou republikou (Ú. v. ES L 337, 29. 11. 1982, s. 8).Nariadenie Rady (EHS) č. 3179/82 z 22. novembra 1982 o uzatvorení protokolu o finančnej a technickej spolupráci medzi Európskym hospodárskym spoločenstvom a Jordánskym hášimovským kráľovstvom (Ú. v. ES L 337, 29. 11. 1982, s. 15).Nariadenie Rady (EHS) č. 3180/82 z 22. novembra 1982 o uzatvorení protokolu o finančnej a technickej spolupráci medzi Európskym hospodárskym spoločenstvom a Libanonskou republikou (Ú. v. ES L 337, 29. 11. 1982, s. 22).Nariadenie Rady (EHS) č. 3181/82 z 22. novembra 1982 o uzatvorení protokolu o finančnej a technickej spolupráci medzi Európskym hospodárskym spoločenstvom a Marockým kráľovstvom (Ú. v. ES L 337, 29. 11. 1982, s. 29).Nariadenie Rady (EHS) č. 3182/82 z 22. novembra 1982 o uzatvorení protokolu o finančnej a technickej spolupráci medzi Európskym hospodárskym spoločenstvom a Sýrskou arabskou republikou (Ú. v. ES L 337, 29. 11. 1982, s. 36).Nariadenie Rady (EHS) č. 3183/82 z 22. novembra 1982 o uzatvorení protokolu o finančnej a technickej spolupráci medzi Európskym hospodárskym spoločenstvom a Tuniskou republikou (Ú. v. ES L 337, 29. 11. 1982, s. 43).Tretie finančné protokolyRozhodnutie Rady (EHS) 88/30 z 21. decembra 1987 o uzatvorení protokolu o finančnej a technickej spolupráci medzi Európskym hospodárskym spoločenstvom a Alžírskou ľudovou demokratickou republikou (Ú. v. ES L 22, 27. 1. 1988, s. 1).Rozhodnutie Rady (EHS) 88/31 z 21. decembra 1987 o uzatvorení protokolu o finančnej a technickej spolupráci medzi Európskym hospodárskym spoločenstvom a Egyptskou arabskou republikou (Ú. v. ES L 22, 27. 1. 1988, s. 9).Rozhodnutie Rady (EHS) 88/32 z 21. decembra 1987 o uzatvorení protokolu o finančnej a technickej spolupráci medzi Európskym hospodárskym spoločenstvom a Jordánskym hášimovským kráľovstvom (Ú. v. ES L 22, 27. 1. 1988, s. 17).Rozhodnutie Rady (EHS) 88/33 z 21. decembra 1987 o uzatvorení protokolu o finančnej a technickej spolupráci medzi Európskym hospodárskym spoločenstvom a Libanonskou republikou (Ú. v. ES L 22, 27. 1. 1988, s. 25).Rozhodnutie Rady (EHS) 88/34 z 21. decembra 1987 o uzatvorení protokolu o finančnej a technickej spolupráci medzi Európskym hospodárskym spoločenstvom a Tuniskou republikou (Ú. v. ES L 22, 27. 1. 1988, s. 33).Rozhodnutie Rady (EHS) 88/453 z 30. júna 1988 o uzatvorení protokolu o finančnej a technickej spolupráci medzi Európskym hospodárskym spoločenstvom a Marockým kráľovstvom (Ú. v. ES L 224, 13. 8. 1988, s. 32).Rozhodnutie Rady (EHS) 92/549 zo 16. novembra 1992 o uzatvorení protokolu o finančnej a technickej spolupráci medzi Európskym hospodárskym spoločenstvom a Sýrskou arabskou republikou (Ú. v. ES L 352, 2. 12. 1992, s. 21).Štvrté finančné protokolyRozhodnutie Rady (EHS) 92/44 z 19. decembra 1991 o uzatvorení protokolu o finančnej a technickej spolupráci medzi Európskym hospodárskym spoločenstvom a Tuniskou republikou (Ú. v. ES L 18, 25. 1. 1992, s. 34).Rozhodnutie Rady (EHS) 92/206 zo 16. marca 1992 o uzatvorení protokolu o finančnej a technickej spolupráci medzi Európskym hospodárskym spoločenstvom a Alžírskou ľudovou demokratickou republikou (Ú. v. ES L 94, 8. 4. 1992, s. 13).Rozhodnutie Rady (EHS) 92/207 zo 16. marca 1992 o uzatvorení protokolu o finančnej a technickej spolupráci medzi Európskym hospodárskym spoločenstvom a Egyptskou arabskou republikou (Ú. v. ES L 94, 8. 4. 1992, s. 21).Rozhodnutie Rady (EHS) 92/208 zo 16. marca 1992 o uzatvorení protokolu o finančnej a technickej spolupráci medzi Európskym hospodárskym spoločenstvom a Jordánskym hášimovským kráľovstvom (Ú. v. ES L 94, 8. 4. 1992, s. 29).Rozhodnutie Rady (EHS) 92/209 zo 16. marca 1992 o uzatvorení protokolu o finančnej a technickej spolupráci medzi Európskym hospodárskym spoločenstvom a Libanonskou republikou (Ú. v. ES L 94, 8. 4. 1992, s. 37).Rozhodnutie Rady (EHS) 92/548 zo 16. novembra 1992 o uzatvorení protokolu o finančnej a technickej spolupráci medzi Európskym hospodárskym spoločenstvom a Marockým kráľovstvom (Ú. v. ES L 352, 2. 12. 1992, s. 13).Rozhodnutie Rady (EHS) 94/67 z 24. januára 1994 o uzatvorení protokolu o finančnej a technickej spolupráci medzi Európskym hospodárskym spoločenstvom a Sýrskou arabskou republikou (Ú. v. ES L 32, 5. 2. 1994, s. 44).Cyprus, Grécko, Malta a TureckoNariadenie Rady (EHS) č. 2760/78 z 23. novembra 1978 o uzatvorení finančného protokolu medzi Európskym hospodárskym spoločenstvom a Cyperskou republikou (Ú. v. ES L 332, 29. 11. 1978, s. 1).Nariadenie Rady (EHS) č. 787/84 z 26. marca 1984 o uzatvorení protokolu o finančnej a technickej spolupráci medzi Európskym hospodárskym spoločenstvom a Cyperskou republikou (Ú. v. ES L 85, 28. 3. 1984, s. 37).Rozhodnutie Rady (EHS) 90/153 z 26. februára 1990 o uzatvorení protokolu o finančnej a technickej spolupráci medzi Európskym hospodárskym spoločenstvom a Cyperskou republikou (Ú. v. ES L 82, 29. 3. 1990, s. 32).Rozhodnutie Rady (ES) 95/485 z. 30. októbra 1995 o uzatvorení protokolu o finančnej a technickej spolupráci medzi Európskym spoločenstvom a Cyperskou republikou (Ú. v. ES L 278, 21. 11. 1995, s. 22).Rozhodnutie Rady 1999/258/ES z 30. marca 1999 o uzatvorení protokolu o predĺžení obdobia, počas ktorého je možné viazať finančné prostriedky stanovené vo štvrtom protokole o finančnej a technickej spolupráci medzi Európskym spoločenstvom a Cyperskou republikou (Ú. v. L 100, 15. 4. 1999, s. 25).Rozhodnutie Rady 78/666/EHS z 25. júla 1978 o uzatvorení finančného protokolu medzi Európskym hospodárskym spoločenstvom a Gréckom (Ú. v. ES L 225, 16. 8. 1978, s. 25).Nariadenie Rady (EHS) č. 939/76 z 23. apríla 1976 o uzavretí finančného protokolu a protokolu, ktorým sa stanovujú niektoré ustanovenia týkajúce sa dohody o pridružení medzi Európskym hospodárskym spoločenstvom a Maltou (Ú. v. EÚ L 111, 28. 4. 1976, s. 1).Nariadenie Rady (EHS) č. 2458/86 zo 7. júla 1986 o uzatvorení protokolu o finančnej a technickej spolupráci medzi Európskym hospodárskym spoločenstvom a Maltskou republikou (Ú. v. ES L 216, 5. 8. 1986, s. 1).Rozhodnutie Rady (EHS) 89/378 z 12. júna 1989 o uzatvorení protokolu o finančnej a technickej spolupráci medzi Európskym hospodárskym spoločenstvom a Maltou (Ú. v. ES L 180, 27. 6. 1989, s. 46).Rozhodnutie Rady (ES) 95/484 z 30. októbra 1995 o uzatvorení protokolu o finančnej a technickej spolupráci medzi Európskym spoločenstvom a Maltskou republikou (Ú. v. ES L 278, 21. 11. 1995, s. 14).Rozhodnutie Rady 1999/259/ES z 30. marca 1999 o uzatvorení protokolu o predĺžení obdobia, počas ktorého je možné viazať finančné prostriedky stanovené vo štvrtom protokole o finančnej a technickej spolupráci medzi Európskym spoločenstvom a Maltskou republikou (Ú. v. ES L 100, 15. 4. 1999, s. 31).Rozhodnutie Rady 79/281/EHS o uzatvorení finančného protokolu medzi Európskym spoločenstvom a Tureckom (Ú. v. ES L 67, 17. 3. 1979, s. 14).Horizontálne nariadeniaNariadenie Rady (EHS) č. 3973/86 z 22. decembra 1986 o uplatňovaní protokolov o finančnej a technickej spolupráci uzatvorených medzi Spoločenstvom a Alžírskom, Marokom, Tuniskom, Egyptom, Libanonom, Jordánskom, Sýriou, Maltou a Cyprom (Ú. v. ES L 370, 30. 12. 1986, s. 5).Nariadenie Rady (EHS) č. 1762/92 z 29. júna 1992 o implementácii protokolov o finančnej a technickej spolupráci medzi Spoločenstvom a tretími krajinami Stredomoria (Ú. v. ES L 181, 1. 7. 1992, s. 1).Nariadenie Rady (EHS) č. 1763/92 z 29. júna 1992 o finančnej spolupráci v súvislosti so všetkými nečlenskými krajinami v Stredozemí (Ú. v. ES L 181, 1. 7. 1992, s. 22).Nariadenie Rady (ES) č. 1488/96 z 23. júla 1996 o finančných a technických opatreniach (MEDA) sprevádzajúcich reformu hospodárskych a sociálnych štruktúr v rámci Euro-stredomorského partnerstva (Ú. v. ES L 189, 30. 7. 1996, s. 1). Nariadenie naposledy zmenené a doplnené nariadením (ES) č. 2112/2005.LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV1. NÁZOV NÁVRHU:Nariadenie Európskeho parlamentu a Rady, ktorým sa mení a dopĺňa nariadenie (ES) č. 1638/2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva2. ROZPOČTOVÉ POLOŽKY:Kapitola: 8.1 Úvery poskytnuté Komisiou, článok: 8.1.0 Splácanie istiny a úrokov z osobitných úverov a rizikového kapitálu poskytnutých v rámci finančnej spolupráce s nečlenskými krajinami v oblasti StredomoriaSuma zahrnutá do rozpočtu na príslušný rok (2008): € 26,070,7883. FINANČNÝ VPLYV( Návrh nemá finančný vplyvX Návrh nemá finančný vplyv na výdavky, ale má finančný vplyv na príjmy, a to s týmto účinkom:(v mil. EUR zaokrúhlené na 1 desatinné miesto)(v mil. EUR zaokrúhlené na 1 desatinné miesto)Rozpočtová položka |Hlava 8 | Operácie prijímania a poskytovania úverov |Kapitola: 81 | Úvery poskytnuté Komisiou |Článok 810 | Splácanie istiny a úrokov z osobitných úverov a rizikového kapitálu poskytnutých v rámci finančnej spolupráce s nečlenskými krajinami v oblasti Stredomoria | € 35 (odhad) |Stav po akcii |[n+1] | [n+2] | nasled. roky -] |Článok 8.1.0 | p.m. | p.m. | p.m. |* Sumy uvedené v tabuľke vyššie sú hrubé odhady. Prostriedky, ktoré boli splatené pred schválením tohto návrhu, nebudú v rámci nástroja FEMIP v roku 2008 opätovne investované. Je potrebné uviesť, že je mimoriadne ťažké vykonať presné odhady, pretože časť spätných tokov, ktorá pochádza z operácií rizikového kapitálu, je vzhľadom na riziká spojené s týmto nástrojom kolísavá.Navrhované vloženie odseku 3 do článku 23 dáva Komisii možnosť prijať rozhodnutie, ktoré umožní EIB opätovne investovať spätné toky z operácií vykonaných v rámci programu MEDA a predošlých finančných protokolov pre spoluprácu s krajinami Stredozemia. V dôsledku toho bude vracanie takýchto prostriedkov do rozpočtu Spoločenstva oddialené, pričom prostriedky sa budú ďalej používať na podporu investícií do infraštruktúry a rozvoja súkromného sektora v oblasti Stredozemia.4. OPATRENIA NA BOJ PROTI PODVODOMOchrana finančných záujmov Spoločenstva a boj proti podvodom a nezrovnalostiam sú neoddeliteľnou súčasťou nariadenia o nástroji európskeho susedstva a partnerstva (ENPI).Za opatrenia zahrnuté v tejto zmene a doplnení, administratívne monitorovanie používania prostriedkov nástroja ENPI bude zodpovedať Úrad pre spoluprácu EuropeAid. Pokiaľ takáto dohoda ešte nejestvuje, bude uzatvorená s finančnými sprostredkovateľmi, ktorí zodpovedajú za spravovanie prostriedkov Spoločenstva, na ktoré sa vzťahujú všetky prvky uvedené v novom článku 23 ods. 2 nariadenia o ENPI:Takáto dohoda vyslovene ustanoví monitorovanie výdavkov schválených v rámci opatrení, ako aj finančnú kontrolu zo strany Komisie vrátane Európskeho úradu pre boj proti podvodom (OLAF) a auditov Dvora audítorov, v prípade potreby aj auditov priamo na mieste. Finanční sprostredkovatelia budú vyzvaní, aby umožnili Komisii (úradu OLAF) vykonať inšpekcie a kontroly priamo na mieste v súlade s nariadením Rady (Euratom, ES) č. 2185/96 z 11. novembra 1996 o kontrolách a inšpekciách na mieste vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi.[1] Oznámenie Rade: Hodnotenie nástroja pre euro-stredomorské investície a partnerstvo (FEMIP) a budúcich variant (KOM(2006) 592 v konečnom znení zo 17. 10. 2006).[2] Stanovisko Európskeho parlamentu z ... a rozhodnutie Rady z ...